कान्छीमाया अन्तर्राष्ट्रिय म्याराथनमा पहिलो
कान्छीमाया कोजु माल्दिभ्समा सम्पन्न ‘इक्वेटर एडु सिटी इन्टरनेसनल म्याराथन’मा महिलातर्फ पहिलो भएकी छिन् ।
काठमाडौँ — कान्छीमाया कोजु माल्दिभ्समा सम्पन्न ‘इक्वेटर एडु सिटी इन्टरनेसनल म्याराथन’मा महिलातर्फ पहिलो भएकी छिन् ।तीन घन्टा ६ मिनेटमा ४२.१९५ किमि दूरी पूरा गर्दै शुक्रबार पहिलो स्थान हासिल गरेको उनले बताइन् । ‘साँझ आयोजना गरिए पनि गर्मीको कारण दौडन अलि गाह्रो परेको थियो । तैपनि पहिलो स्थान हात पारेकोमा खुसी छु,’ उनले भनिन् । विदेशी भूमिमा आयोजित म्याराथनमा पहिलो स्वर्णपदक हात पारेकी उनले ५ हजार डलर प्राप्त गरेको बताइन् ।